CELEX: 62016CN0439
Language: sk
Date: 2016-08-05 00:00:00
Title: Vec C-439/16: Návrh na začatie prejudiciálneho konania, ktorý podal Spetsializiran nakazatelen sad (Bulharsko) 5. augusta 2016 – trestné konanie proti Emilovi Milevovi

3.10.2016   
            
            
               SK
            
            
               Úradný vestník Európskej únie
            
            
               C 364/12
            
         
      Návrh na začatie prejudiciálneho konania, ktorý podal Spetsializiran nakazatelen sad (Bulharsko) 5. augusta 2016 – trestné konanie proti Emilovi Milevovi
      (Vec C-439/16)
      (2016/C 364/07)
      Jazyk konania: bulharčina
      
         Vnútroštátny súd, ktorý podal návrh na začatie prejudiciálneho konania
      
      Spetsializiran nakazatelen sad
      
         Účastník trestného konania pred vnútroštátnym súdom
      
      Emil Milev
      
         Prejudiciálna otázka
      
      Je vnútroštátna judikatúra – osobitne záväzné stanovisko Varhoven Sad [Najvyšší kasačný súd] (vydané po prijatí smernice 2016/343 z 9. marca 2016 (1), avšak pred uplynutím lehoty na jej prebratie), podľa ktorého Varhoven Sad [Najvyšší kasačný súd] po tom, ako konštatoval rozpor medzi článkom 5 ods. 4 v spojení s odsekom 1 písm. c) toho istého článku Európskeho dohovoru o ochrane ľudských práv a základných slobôd a vnútroštátnou právnou úpravou (§ 270 ods. 2 NPK) týkajúcou sa zohľadnenia resp. nezohľadnenia dôvodného podozrenia spáchania trestného činu (v rámci postupu preskúmania predĺženia donucovacieho opatrenia „vyšetrovacej väzby“ počas sporovej fázy trestného konania), v podstate poskytol súdom voľnosť v rozhodovaní, či dodržia Európsky dohovor o ochrane ľudských práv a základných slobôd – v súlade s článkami 3 a 6 smernice 2016/343 z 9. marca 2016 (týkajúcimi sa prezumpcie neviny a dôkazného bremena v trestných konaniach)?
      
         (1)  Smernica Európskeho parlamentu a Rady (EÚ) 2016/343 z 9. marca 2016 o posilnení určitých aspektov prezumpcie neviny a práva byť prítomný na konaní pred súdom v trestnom konaní (Ú. v. EÚ L 65, 2016, s. 1).